Document ID: /roh_data/filtered/swiss_laws_in_ROHinterleaved.jsonl.gz/30340

This text was translated from DE into Rumantsch Grischun.

Der Experte für berufliche Vorsorge prüft aus versicherungstechnischer Sicht, ob die Vorsorgeeinrichtung Sicherheit dafür bietet, dass sie ihre Verpflichtungen erfüllen kann, indem er:a. jährlich die Vorsorgekapitalien und die technischen Rückstellungen der Vorsorgeeinrichtung berechnet;b. periodisch, mindestens jedoch alle drei Jahre, ein versicherungstechnisches Gutachten erstellt. Er prüft zudem periodisch, ob die reglementarischen versicherungstechnischen Bestimmungen über die Leistungen und die Finanzierung den gesetzlichen Vorschriften entsprechen. Er unterbreitet dem obersten Organ der Vorsorgeeinrichtung Empfehlungen insbesondere über:a. den technischen Zinssatz und die übrigen technischen Grundlagen;b. die Massnahmen, die im Falle einer Unterdeckung einzuleiten sind. Das oberste Organ hat dem Experten für berufliche Vorsorge die erforderlichen Angaben für die Prüfung zu machen und die benötigten Unterlagen zur Verfügung zu stellen. Werden die Empfehlungen des Experten für berufliche Vorsorge vom obersten Organ nicht befolgt und erscheint dadurch die Sicherheit der Vorsorgeeinrichtung gefährdet, meldet er dies der Aufsichtsbehörde. Im Zusammenhang mit der Übernahme von Rentnerbeständen (Art. 53e) gibt der Experte für berufliche Vorsorge der Aufsichtsbehörde von sich aus die erforderliche Bestätigung (Art. 53e Abs. 1) und auf deren Verlangen den Bericht (Art. 53e Abs. 3) ab. Eingefügt durch Ziff. I des BG vom 19. März 2010 (Strukturreform), in Kraft seit  1. Jan. 2012 (AS 2011 3393; BBl 2007 5669). Fassung gemäss Anhang Ziff. 5 des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1). Eingefügt durch Anhang Ziff. 5 des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1). Berichtigt von der Redaktionskommission der BVers (Art. 58 Abs. 1 ParlG – SR 171.10). Eingefügt durch Anhang Ziff. 5 des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1). Eingefügt durch Anhang Ziff. 5 des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1).

L’expert per il provediment professiunal controllescha sut aspects tecnics d’assicuranza, sche l’instituziun da provediment porscha la garanzia da pudair ademplir sias obligaziuns; per quest intent:a. calculescha el annualmain ils chapitals da provediment e las retenziuns tecnicas da l’instituziun da provediment;b. fa el periodicamain, dentant almain mintga 3 onns, in’expertisa en chaussas tecnicas d’assicuranza. Plinavant controllescha el periodicamain, sche las disposiziuns reglamentaras en chaussas tecnicas d’assicuranza davart las prestaziuns e davart la finanziaziun correspundan a las prescripziuns legalas. A l’organ suprem da l’instituziun da provediment suttametta el recumandaziuns en spezial davart:a. la tariffa da tschains tecnica e las ulteriuras basas tecnicas;b. las mesiras che ston vegnir prendidas en cas d’ina sutgaranzia. L’organ suprem sto furnir a l’expert per il provediment professiunal las indicaziuns necessarias per la controlla e metter a disposiziun ils documents necessaris. Sche l’organ suprem na suonda betg las recumandaziuns da l’expert per il provediment professiunal e sche la segirezza da l’instituziun da provediment para dad esser periclitada qua tras, infurmescha l’expert per il provediment professiunal l’autoritad da surveglianza. En connex cun la surpigliada d’effectivs da persunas che retiran rentas (art. 53e) consegna l’expert per il provediment professiunal da sai anora la conferma necessaria (art. 53e al. 1) e, sin dumonda, il rapport (art. 53e al. 3) a l’autoritad da surveglianza. Integrà tras la cifra I da la LF dals 19 da mars 2010 (refurma structurala), en vigur dapi il 1. da schan. 2012 (AS 2011 3393; BBl 2007 5669). Versiun tenor la cifra 5 da l’agiunta da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1). Integrà tras la cifra 5 da l’agiunta da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1). Rectifitgà da la CdR da l’Ass. fed. (art. 58 al. 1 LParl – SR 171.10). Integrà tras la cifra 5 da l’agiunta da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1). Integrà tras la cifra 5 da l’agiunta da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1).